న్యూఢిల్లీ: దేశ రాజధాని ఢిల్లీలో ఒళ్లు గగుర్పొడిచే సంఘటన ఒకటి వెలుగులోకి వచ్చింది. రోడ్డు దాటుతున్న రెండేళ్ల చిన్నారిని ఢీకొట్టిన ఓ కారు... 50 మీటర్ల దూరం వరకు ఈడ్చుకుపోయింది. దీంతో బాలిక తలకు తీవ్ర గాయాలు కావడంతో పాటు వినికిడి శక్తిని కూడా కోల్పోయింది. దక్షిణ ఢిల్లీలోని వసంత్ కుంజ్ ప్రాంతంలో ఈ సంఘటన చోటుచేసుకున్నట్టు పోలీసులు వెల్లడించారు. ఈ నెల 19న జరిగిన ఈ దారుణంపై  సీసీటీవీ ఫూటేజిల ఆధారంగా పోలీసులు విచారణ చేపట్టారు. బాలికను ఢీకొట్టిన డ్రైవర్ ఆ విషయాన్ని కూడా గమనించపోవడంతో కొంతదూరం వరకు కారు ఆమెను ఈడ్చుకుని వెళ్ళింది. దీన్ని గమనించిన స్థానికులు కారువెంట పరుగెత్తడంతో.. ఎట్టకేలకు కారు ఆపిన డ్రైవర్ అక్కడి నుంచి పారిపోయాడు. సీసీటీవీలో కారు నెంబర్ రికార్డు కావడంతో పోలీసులు దాని ఆధారంగా నిందితుడి కోసం గాలిస్తున్నారు. ప్రస్తుతం బాధిత బాలిక ఆస్పత్రిలో చికిత్స పొందుతోందని పోలీసులు వెల్లడించారు.
newdhilly: desha rajadhani dhilleelo ollu gagurpodiche sanghatana okati veluguloki vachindi. roddu daatutunna rendella chinnarini dheekottina oo kaaru... 50 meaterla dooram varaku eedchukupoyindi. deentho balika talaku teevra gaayalu kaavadamtho paatu vinikidi saktini kuudaa kolpoyindi. dakshina dhilleelooni vasant kunj praantamlo ee sanghatana chotuchesukunnattu poliisulu velladinchaaru. ee nela 19na jarigina ee daarunampai  cctv phootejila aadhaaramgaa poliisulu vichaarana chepattaru. baalikanu dheekottina driver aa vishayaanni kuudaa gamaninchapovadamto kontaduram varaku kaaru aamenu eedchukuni vellindi. deenni gamaninchina sthaanikulu karuventa parugettadamto.. ettakelaku kaaru aapina driver akkadi nunchi paaripoyaadu. cctvlo kaaru nembar rikaardu kaavadamtho poliisulu daani aadhaaramgaa ninditudi kosam gaalistunnaaru. prastutam baadhita balika aaspatrilo chikitsa pondutondani poliisulu velladinchaaru.